《杂诗 其一》
明代·刘鸿渐

斋居积阴晦，馀寒生我衣。新霜斗朔风，微雨翳朝晞。

庭荒绝来斗，惄然怀素徽。鸣雁何翛翛，天际恣北飞。

而我无羽翼，安土聊乐饥。流光不暇易，搔首叹熹微。

作者简介：刘鸿渐，字绍嘉。东莞人。明神宗万历时人。理学家，学者称磐石先生。尝六中副车，年八十七卒。有《易说》、《兰轩诗文集》、《汇雅》、《省劝录》诸书。民国张其淦《东莞诗录》卷一八有传。